EkBass/fiwiki-20250220-pages-articles huggingface dataset:
Avaarilaiskielet

Avaarilaiskielet (myös avaarilais-didolaiset kielet) on dagestanilaiseen kielikuntaan kuuluva kieliryhmä, johon kuuluu 14 puhujamäärältään pientä kieltä. Avaarilaiskieliä puhutaan Kaukasiassa, Dagestanin länsi- ja eteläosissa. Avaarilaiskielet jaetaan edelleen kolmeen alaryhmään: pohjoisavaarilaiskielet, didolaiset kielet ja andilaiset kielet. Kieliryhmän kieliä puhuu yhteensä noin 712 000 ihmistä. Suurin ryhmän kielistä on avaari, jota puhuu noin 650 000 ihmistä. Avaarilaiskielistä vain avaari on kirjakieli, jota myös muut kielet käyttävät. Avaarilaiskielet * Pohjoisavaarilaiskielet ** avaari (650 000) * Andilaiset kielet (noin 50 000) ** ahvahi (5 000) ** andi (21 270) ** bagval (4 000) ** botlih (3 000) ** godoberi (2 500) ** karata (5 000) ** tindi (5 000) ** tšamalali (4 000 - 5 000) * Didolaiset kielet (11 300) ** bežta (2 500) ** dido (7 000) ** hinuhi (200) ** hunzibi (600) ** hvarši (1 000) Luokka:Dagestan Luokka:Dagestanilaiset kielet
Lipeäkala (lehti)

Lipeäkala oli suomalaisen huumorin vuosikirja, joka ilmestyi jouluksi vuosina 1926–1963. Sitä julkaisi Suomen Aikakauslehdentoimittajain Liitto kustantajan vaihdellessa vuosien varrella. Ajan ilmiöihin kepeään sävyyn tarttuva Lipeäkala sisälsi pakinoita, joita kirjoittivat esimerkiksi Aapeli, Kai de Puu, Valentin sekä runsaasti kuvasarjoja ja pilapiirroksia. Markkinoilla oli muitakin humoristisia joululehtiä, kuten Arijoutsin Joulupippuri ja Veli Giovannin Joulukärpänen. Ne kaikki lopettivat ilmestymisensä 1960–1970-luvuilla. Lipeäkalan henkinen perillinen sisällöllisesti oli Kutka, eräänlainen vuosikirja, joka alkoi ilmestymisensä vuonna 1978 vuosinumerosta 1979. Lipeäkalan esikuva oli Ruotsissa ilmestynyt joulualbumi Lutfisk. Luokka:Suomalaiset huumorilehdet Luokka:Suomalaiset joululehdet
Kizljar

Kizljar (avaariksi ja , lezgiksi Къизляр, lakiksi ja tabasaraniksi Гъизлар) on kaupunki Kaukasiassa Dagestanin pohjoisosassa Venäjällä lähellä Tšetšenian rajaa. Kaupunki sijaitsee Terekjoen alajuoksun pohjoispuolella, eurooppateiden ja varrella, noin 221 kilometriä maan pääkaupungista Mahatškalasta luoteeseen. Kaspianmerelle on runsaan 60 kilometrin matka. Kizljarissa viljellään viiniä, ja siellä on konjakkitehdas, jossa tuotetaan konjakkia. == Historia == Kizljar mainitaan ensi kerran kirjallisissa lähteissä 1609. Venäjä rakensi Kizljariin linnoituksen 1735 Kaukasian valloituksensa tueksi. Kizljar oli 1700- ja 1800-luvuilla Venäjältä Lähi-itään ja Keski-Aasiaan suuntautuvan kauppareitin varrella. Kizljarista kehittyi viiniteollisuuden keskus 1800-luvun alkupuolella. === Asukasluvun kehitys=== Vuosi 1939 1959 1970 1979 1989 2002 2010 Väkiluku ==Lähteet== ==Aiheesta muualla== *Kizljarin konjakkitehtaan sivusto (+18v) (kizlyar-cognac.ru) Luokka:Dagestanin kaupungit
St. Louis Cardinals

St. Louis Cardinals on Yhdysvaltojen menestyksekkäimpiä baseball-joukkueita. Se perustettiin jo vuonna 1882 nimellä Brown Stockings, 1883 - 1898 joukkue tunnettiin nimellä Browns, jonka jälkeen se oli vuoden Perfectos ennen nykyisen nimen käyttöönottoa 1900. Joukkueen kotikenttä on Busch Stadium (uusittu stadium valmistui 2006) Keskilännen Missourissa St. Louisin kaupungin keskustassa. Joukkue pelasi ensimmäiset vuotensa American Association -sarjassa, josta se siirtyi nykyiseen peliympäristöönsä, National Leagueen, vuonna 1892. AA-aikoinaan joukkue oli yksi sarjan parhaista, se mm. voitti sarjansa neljä vuotta putkeen 1885 - 1888\. Siirryttyään NL:n joukkue kuitenkin upposi pohjakastiin ja ennen vuotta 1926 se ei yltänyt kolmatta sijaa korkeammalle. Menestystä oli kuitenkin näköpiirissä ja vuonna 1926 joukkue voittikin liigansa, vieden samalla myös ensimmäisen World Series -mestaruutensa voittamalla American Leaguen mestarin, New York Yankeesin, seitsemässä pelissä. Seuraavien 20 vuoden aikana oli NL:n mestari 8 kertaa ja World Series mestaruuksia se tänä aikana otti 5. Vuoden 1946 mestaruuden jälkeen seuraavaa titteliä saatiin odottaa vuoteen 1964 asti, jolloin se legendaarisen syöttäjän Bob Gibsonin johdolla voitti jälleen Yankeesin ja palasi maailman huipulle. 1960-luvusta eteenpäin joukkue on pääpiirtein pysytellyt NL:n kärkikastissa. Joukkue on päässyt pudotuspeleihin vuoden 1964 jälkeen 13 kertaa, voittanut liigansa mestaruuden 9 kertaa ja World Series -mestaruuden neljästi (1967, 1982, 2006, 2011). Kaiken kaikkiaan joukkue on voittanut World Seriesin 11 kertaa ja selvinnyt siihen 19 kertaa (viimeksi 2013). St. Louis Cardinalsin maskotti on "Fredbird", eräänlainen karrikatyyri kardinaalilinnusta. ==Katso myös== *St. Louis Brown Stockings == Lähteet == Luokka:Major League Baseball -seurat Luokka:Vuonna 1882 perustetut urheiluseurat Luokka:St. Louisin urheilu
Agulit

Agulit () ovat pieni kaukasialainen kansa Itä-Kaukasiassa Dagestanin eteläosassa. He puhuvat lezgiläiskieliin kuuluvaa agulin kieltä. Vuonna 2002 suoritetun Venäjän väestönlaskennan mukaan Venäjällä oli 28 297 agulia, pääosa Dagestanissa (vuonna 1959 aguleja oli noin 7 000). Ukrainassa oli vuoden 2001 väestönlaskennan mukaan 108 agulia.Ukrainan vuoden 2001 väestönlaskenta Agulit muodostavat alle yhden prosentin Dagestanin väestöstä. Agulit jakaantuvat neljään heimoon, jotka ovat agulderit, kurahderit, hušanderit ja hpjukderit. Etnisesti agulit ovat hyvin läheistä sukua lezgeille. Agulit ovat islaminuskoisia. == Lähteet == Luokka:Dagestanin etniset ryhmät Luokka:Kaukasialaiset kansat
ECDL

ECDL eli European Computer Driving Licence on kansainvälinen it-perusosaamisen tutkinto, joka on tarkoitettu kaikille. ECDL perustuu suomalaiseen Tietokoneen ajokortti -tutkintoon, joka otettiin käyttöön vuonna 1994. Jo seuraavana vuonna 1995 Council of European Professional Informatics Societies (CEPIS) käynnisti Euroopan komission tukemana hankkeen, jonka tehtävänä oli selvittää, kuinka kehittää IT-perusosaamisen tasoa aikuisväestön keskuudessa kaikkialla Euroopassa. Varsin pian tämän jälkeen käynnistettiin pilottitestaustoiminta ja suomalaisen ajokortin pohjalta kehitettiin uudet tutkintovaatimukset ja tehtäväpankki. Vuonna 1996 ajokortin oikeudet myytiin ECDL Foundation Limited -järjestölle Artikkeli: Tietokoneen ajokortti. Miten kaikki alkoi? Markku Kuivalahti.. Ensimmäiset ECDL-tutkinnot suoritettiin Ruotsissa elokuussa 1996. Suomessa ECDL-tutkintojärjestelmä otettiin käyttöön syksyllä 2001. ECDL- tutkinnon on suorittanut jo yli viisitoista miljoonaa ihmistä maailmassa. Tutkinnon voi suorittaa 148 maassa 41 eri kielellä. Suomessa tutkintoja voi suorittaa suomeksi, ruotsiksi, englanniksi ja venäjäksi. Suomessa ECDL- tutkintoja hallinnoi ECDL Finland Oy. == Tutkinnot == * eKansalainen – tietokoneen peruskäytön tutkinto, jonka tavoitteena on saattaa tietoyhteiskunnan taidot jokaisen ulottuville. * ECDL perustutkinto – tutkinto työelämän tarpeisiin (sisältää kuusi moduulia, joista voi valita joustavasti tarvitsemansa). * ECDL Start – osatutkinto, jossa on neljä vapaavalintaista osiota perustutkinnosta. * ECDL Advanced – jatkotutkinto, jonka voi suorittaa neljästä eri aihealueesta, joista jokainen muodostaa oman tutkintonsa. * ECDL Expert – sertifikaatti, joka myönnetään henkilölle, joka on suorittanut kaikki neljä erillistä ECDL Advanced -jatkotutkintoa.''' * IT Security -tietoturvatutkinto * CTP eli Certified Training Professional- kouluttajakoulutus * ECDL Health Supplement – Terveydenhuoltoalan tietotekniikkatutkinto == Lähteet == == Aiheesta muualla == * Eurooppalainen tietokoneen ajokortti * Kansainväliset ECDL-sivut Luokka:Tietotekniikka Luokka:Tutkinnot
Letícia

Letícia on kaupunki Kolumbiassa, Etelä-Amerikassa. Se on Amazonasin departementin pääkaupunki ja sijaitsee Amazonjoen rannalla aivan Kolumbian eteläkärjessä, noin neljä astetta päiväntasaajan eteläpuolella. Letician väkiluku vuonna 2011 oli noin 25 400, ja väestö on pääasiassa Kolumbian keskusylängöiltä muuttaneita. Amazon on kaupungin kohdalla purjehduskelpoinen, ja Leticia on Kolumbian ainoa satama tämän joen rannalla. Se on aivan sekä Perun että Brasilian rajalla, ja Brasilian puolella siihen rajoittuu suurin piirtein samankokoinen Tabatingan kaupunki, jonka kanssa Leticia muodostaa löyhän kaupunkialueen joen rannalla. Leticiaan pääsee lentäen Bogotasta, lentomatka kestää kaksi tuntia, ja pikaveneillä Perun Iquitosista. Kaupunki ja suurehko alue sen pohjoispuolella oli aiemmin perulaisten asuttama nimellä San Antonio, mutta 1900-luvun alun rajakiistoissa, joihin liittyi myös riitoja niin Ecuadorin kuin Brasiliankin kanssa, alue päätyi lopulta Kolumbian hallintaan. Kaupungin merkitys Kolumbian talouselämään ja politiikkaan on vähäinen, vaikka rajakaupunkina se onkin aiemmin ollut ajoittain yksi huumekaupan vähäisemmistä keskuksista. Matkailu on silti aina ollut merkittävää Leticiassa, johtuen paljolti siitä, etteivät lähes koko muuta Kolumbiaa vaivaavat poliittiset ongelmat, kuten kapinaliikkeet ja puolisotilaalliset joukot, juurikaan kosketa eteläisiä viidakoita. == Lähteet == == Aiheesta muualla == Luokka:Kolumbian kaupungit
Sk

Sk tai SK tarkoittaa seuraavia: * Saskatchewan, postilyhenne SK, Kanadan provinssi * Satakunnan Kansa, SK, suomalainen sanomalehti * * Seinäjoen rautatieasema, liikennepaikkalyhenne Sk, rautatieliikennepaikka Suomessa * , koodi käytössä 1974–1975, nykyisin käytössä Intian koodi IN * SK Gaming, SK, pelaamiseen erikoistunut ryhmä * SK Group, eteäkorealainen monialakonserni * * Slovakian koruna, Sk, Slovakian rahayksikkö * * sotatieteiden kandidaatti, SK, korkeakoulututkinto * Suomen Kansanpuolue, SK, suomalainen puolue * Suomen Kuvalehti, SK, suomalainen aikakauslehti
Sm

Sm tarkoittaa seuraavia: __NOTOC__ == sm == * .sm, San Marinon Internet- maatunnus * senttimetri, käytöstä poistunut suomalainen tunnus sm, mittayksikkö * . == SM == * *Letov S 218 A Smolik, Suomen ilmavoimien konetunnus SM, tšekkoslovakialainen koulukone * sadomasokismi, SM, seksuaalinen toiminta, joka sisältää sadismia ja masokismia *sisäasiainministeriö, SM, ministeriö * sotatieteiden maisteri, SM, korkeakoulututkinto * Standard Missile, SM, yhdysvaltalainen ohjusperhe * streptomysiini, SM, antibiootti, jota käytetään muun muassa tuberkuloosin hoidossa * Super Mario, SM, Nintendon videopelihahmo * Suomen-mestaruus, SM, suomenmestaruuskilpailuissa saavutettu voitto * suurmestari, SM, arvonimi shakissa * * sähkömagnetismi, SM, sähköisiä ja magneettisia ilmiöitä käsittelevä fysiikan ala *Citroën SM, automalli. == Sm == * * sähkömoottorijuna, kalustosarjatunnus Sm, sähkömoottorin voimalla kulkeva juna :*Sm1, sähkömoottorijunan kalustosarjatunnus :* Sm2, sähkömoottorijunan kalustosarjatunnus :* Sm3, sähkömoottorijunan kalustosarjatunnus, toiselta nimeltään Pendolino :* Sm4, sähkömoottorijunan kalustosarjatunnus :* Sm5, sähkömoottorijunan kalustosarjatunnus :* Sm6, sähkömoottorijunan kalustosarjatunnus, toiselta nimeltään Allegro. == Lähteet ==
Antti Huovila

Antti Huovila (s. 9. toukokuuta 1970 Anjala) on suomalainen iskelmälaulaja. Hän voitti Syksyn sävel -kilpailun vuonna 2000 kappaleella ”Vaskikellot”. Muita Huovilan suosittuja lauluja ovat esimerkiksi ”Lainsuojaton”, ”Sata kitaraa”, ”Muuttolinnut” ja ”Revontulihäät”. Vuonna 2001 Huovila valittiin Suomen ensimmäiseksi Iskelmä-Finlandia-voittajaksi. Voittajan valinnasta päätti Jukka Virtanen. Ennen uraansa laulajana Huovila soitti bassokitaraa yhtyeessä Rockets. 2010-luvun alkuvuosina Huovila piti pitkän esiintymistauon, jonka aikana hän päivitti vanhan rakennusalan työnjohdollisen koulutuksensa ja työskentelee nykyään alalla. Kesällä 2017 häneltä julkaistiin single ”Sydänjää”, ja hän kertoi aikovansa jälleen alkaa keikkailla. == Diskografia == * Muuttolinnut (1999) * Vaskikellot (2000) * Sata kitaraa (2001) * Lainsuojaton (2003) * Revontulihäät (2005) * Unta aaltojen (2006) * Kevätmorsian (2007) * Kitarain (2008) == Lähteet == == Aiheesta muualla == * Luokka:Suomalaiset iskelmälaulajat Luokka:Vuonna 1970 syntyneet Luokka:Elävät henkilöt
Sisäministeriö

Sisäministeriö tarkoittaa valtion sisäisistä asioista vastaavaa ministeriötä tai valtionhallinnon osastoa. Wikipediassa sillä voidaan viitata seuraaviin artikkeleihin: * Suomen sisäministeriö * Yhdysvaltain sisäministeriö * Korean demokraattisen kansantasavallan sisäasiainministeriö
Marita Taavitsainen

pienoiskuva|Marita Taavitsainen Vihreät Niityt -musiikkitapahtumassa heinäkuussa 2004. Marita Taavitsainen (oikealta nimeltään Marita Natri) o.s. Taavitsainen, s. 24. elokuuta 1968 Kotka) on suomalainen iskelmälaulaja. Hänet valittiin vuonna 1995 Tangokuningattareksi. Taavitsaisen varsinainen läpimurto tapahtui vuonna 1998, jolloin hän voitti Syksyn sävel -kilpailun kappaleella ”André”.Marita Taavitsainen täyttää 50 vuotta! Farkkutakit ja pörröiset kiharapilvet ovat vaihtuneet klassisempaan tyyliin – katso kuvat vuosien varrelta Vuonna 2006 Taavitsainen osallistui Suomen Euroviisukarsintaan kappaleilla ”Antaudun” ja ”Enkeli itkee”. ”Enkeli itkee” sijoittui kahdenneksitoista. Vuonna 2016 Taavitsainen sai Kullervo Linnan Säätiön palkinnon. == Yksityiselämä == Taavitsainen oli kahden vuoden ajan kihloissa harmonikkataiteilija Jarmo Tinkalan kanssa 1990-luvun lopulla. Kihlaus päättyi vuonna 2000. Vuonna 2008 Taavitsainen avioitui Tomi Natrin kanssa, mutta he erosivat vuonna 2018. Pariskunnalla on kaksi tytärtä (s. 2009 ja 2011). Taavitsainen asui avoliitossa samassa rivitalossa, mutta eri asunnossa Pasi- nimisen miehen kanssa Hyvinkäällä, jossa Taavitsainen myös avasi parturi- kampaamon maaliskuussa 2020. == Diskografia == ===Studioalbumit=== *Tuhat unelmaa (1995) *Salainen puutarha (1998) *Yksi ainoa katse (1999 - #21) *Riittää kun rakastaa (2001 - #38) *Sinistä ja syvää (2003) *Häähaaveita (2008) ===Singlet=== * Salainen puutarha (1998 - #7) * Rakkauden liekki (2000, yhdessä Janne Hurmeen kanssa) * Eloon jään (2001) * Alla tähtien (2014, duetto Matti Rockellin kanssa) * Helsingin sarastukseen (2016) ===Kokoelmat=== * Joulun tähtitaivas (1999) * Muistojen bulevardi (2002, yhdessä Eija Kantolan ja Saija Varjuksen kanssa) * 10 vuotta... kuin siivillä (Kokoelma) (2005 - #29) === Videot === * Helsingin sarastukseen (2016) == Lähteet == == Aiheesta muualla == * * * Luokka:Suomalaiset iskelmälaulajat Luokka:Tangokuningattaret Luokka:Emma-palkinnon saajat Luokka:Vuonna 1968 syntyneet Luokka:Elävät henkilöt
Valtatie 1 (Viro)

Valtatie 1 (Eurooppatie 20) kulkee Pohjois-Virossa Tallinnasta Rakveren, Kohtla-Järven ja Jõhvin kautta Venäjän rajalle Narvaan. Tie jatkuu Venäjällä Pietariin. Tiestä käytetäänkin Tallinnassa, Maardussa ja Narvassa nimeä Peterburi tee eli Pietarintie. Valtatie on 212,6 kilometriä pitkä. Valtakunnallisessa yleissuunnitelmassa "Eesti 2010" tie tunnetaan nimellä Via Vironia. Tie on moottoritien kaltaista pääkaupungista lähelle Rakveren kaupunkia. Tiellä saa kuitenkin kulkea myös jalan ja polkupyörällä ja sillä on leveä piennar. == Tien kulku == Tie kulkee kolmessa maakunnassa ja vuoden 2017 kuntauudistuksen jälkeen 14 kunnassa. === Harjumaan maakunta === * Tallinna * Maardu * Jõelähtme * Kuusalu === Länsi-Virumaan maakunta === * Kadrinan kunta * Haljalan kunta * Rakveren kunta * Viru-Nigulan kunta === Itä-Virumaan maakunta === * Lüganusen kunta * Jõhvin kunta * Toilan kunta * Sillamäe * Narva-Jõesuun kaupunki * Narva == Välimatkataulukko == Tallinna Kostivere 26 Kostivere Viitna 69 43 Viitna Rakvere 101 75 32 Rakvere Kohtla-Järve 159 133 90 58 Kohtla-Järve Jõhvi 169 143 100 68 10 Jõhvi Narva 217 191 148 116 58 48 Narva ==Lähteet== == Aiheesta muualla == Valtatie 1 Luokka:Harjumaan tiet Luokka:Länsi-Virumaan tiet Luokka:Itä-Virumaan tiet
Hans Christian Ørsted

Hans Christian Ørsted (14. elokuuta 1777 – 9. maaliskuuta 1851) oli tanskalainen fyysikko ja kemisti, johon Immanuel Kantin ajattelu vaikutti syvästi. Vuonna 1820 hän huomasi sähkön ja magnetismin välisen yhteyden yksinkertaisella kokeella, jossa hän osoitti, että johto, jossa kulkee sähkövirtaa, muuttaa kompassineulan suuntaa. == Ura == Hans Ørsted syntyi tanskalaisessa pikkukaupungissa Rudkøbingissä vuonna 1777. Kööpenhaminan yliopistoon hän meni vuonna 1794 ja opiskeli siellä filosofiaa ja valmistuikin filosofian tohtoriksi vuonna 1799. Ørsted opiskeli siellä myös farmasiaa, astronomiaa, kemiaa ja matematiikkaa. 1800-luvulla Alessandro Volta keksi galvaaniset paristot, mistä Ørsted innostuikin tutkimaan sähköä ja johtavuutta. Myöhemmin tehdessään tutkimusta vuonna 1813 Berliinissä hän kirjoitti kuuluisan tutkielman sähköisen ja kemiallisen voiman yhteydestä. Tässä tutkielmassa hän toi ensimmäistä kertaa esille idean sähkön ja magnetismin suhteesta. Tuolloin ei siis vielä tiedetty, että liikkuva varaus luo ympärilleen magneettikentän. Kokeellisesti Ørsted huomasi tämän ilmiön vasta vuonna 1820 luennoidessaan opiskelijoille, kun hän havaitsi kompassineulan heilahtavan joutuessaan lähelle platinasta valmistettua sähköjohtoa. Ørstedin havainto sai André-Marie Ampèren luomaan matemaattisen mallin liikkuvien varauksien välisestä magneettisesta voimasta. Ørsted teki huomattavan löydön myös kemiassa vuonna 1819 löytäessään piperiinin. Vuonna 1825 hän pystyi ensimmäistä kertaa tuottamaan alumiinia. Norwegian Air Shuttle on maalauttanut Ørstedin kuvan yhden Boeing 737-800 -koneensa pyrstöön. == Lähteet == == Aiheesta muualla == Luokka:Tanskalaiset fyysikot Luokka:Tanskalaiset kemistit Luokka:Copley-mitalin saajat Luokka:Vuonna 1777 syntyneet Luokka:Vuonna 1851 kuolleet Luokka:Seulonnan keskeiset artikkelit
Friedrich Wilhelm August Argelander

Friedrich Wilhelm August Argelander (22. maaliskuuta 1799 Memel, Preussi – 17. helmikuuta 1875) oli suomalais-preussilainen tähtitieteilijä. Argelanderin isänisä oli syntynyt 1729 Suomen Pernajassa ja kuului suomalaiseen Argillander-pappissukuun. Argelander opiskeli Friedrich Besselin johdolla Königsbergissä ja suoritti tohtorin tutkinnon vuonna 1822. Väitöskirjan nimi oli De observationibus astronomicis a Flamsteedio institutis dissertatio. Suomessa Argelander oli vuosina 1823–1827 Turun akatemian observaattorina ja sitten 1828-1837 Helsingissä observatorion johtajana. Hän toimi tähtitieteen professorina Keisarillisessa Aleksanterin-Yliopistossa vuosina 1828–1837. Hän määritti Turussa tekemiensä havaintojen perusteella ensimmäisenä Auringon apeksiliikkeen suunnan luotettavasti. Argelander suunnitteli yhdessä Carl Ludvig Engelin kanssa Helsingin observatorion, joka valmistui 1834. Vuonna 1837 hän muutti Bonniin, missä hän tutustui kuningas Fredrik Vilhelm IV:een, joka noustuaan valtaan 1840 perusti observatorion. Argelanderista tuli observatorion johtaja. Bonnissa Argelander kehitti positioastronomiaa ennennäkemättömälle tasolle. Vuosina 1852–1859 hän julkaisi yhdessä Adalbert Kruegerin ja Eduard Schönfeldin kanssa Bonner Durchmusterung -luettelon, joka sisälsi 324 000:n tähden sijainnit ja kirkkaudet. Argelander oli oikeastaan myös ensimmäisiä tähtitieteilijöitä, joka tutki muuttuvia tähtiä. Hän oli 1863 kansainvälisen tähtitieteilijöiden järjestön Astronomische Gesellschaftin perustajia,Friedrich Wilhelm August Argelander . Universität Bonn. Viitattu 21.3.2022 ja samana vuonna hän sai myös Royal Astronomical Societyn kultamitalin. Turun palon aikana Argelander oli tekemässä havaintoja Vartiovuoren tähtitornissa. 4. syyskuuta 1827 hän teki viimeisen havainnon Beta Aquilae -tähdestä. Havainnon perässä on saksankielinen merkintä: ”Tässä keskeytti havainnot hirveä tulipalo, joka pani Turun tuhkaksi.”Friedrich Wilhelm August Argelanderin käsinkirjoitetut tähtitieteelliset muistiinpanot v:lta 1827, Helsingin Yliopiston Tähtitieteellinen observatorio, Helsinki. F. W. A. Argelanderin mukaan on nimetty pikkuplaneetta 1551 Argelander ja Kuun Argelander-kraatteri. == Lähteet == == Aiheesta muualla == *Tähtitieteen vaiheita Helsingin yliopistossa - Observatorio 150 vuotta *Mathematics Genealogy Project: Friedrich Wilhelm August Argelander * Luokka:Suomalaiset tähtitieteilijät Luokka:Keisarillisen Aleksanterin-Yliopiston professorit Luokka:Vuonna 1799 syntyneet Luokka:Vuonna 1875 kuolleet Luokka:Suomalaiset professorit
Kivestulehdus

pienoiskuva|Vakava kivestulehdus kukolla. Kivestulehdus (orkiitti) on tulehdus, joka aiheuttaa turvotusta ja aristusta kiveksissä. Taudin oireisiin kuuluvat myös veren esiintyminen spermassa ja joissain tapauksissa kuume. Kivestulehdus saattaa johtaa miehen hedelmättömyyteen, mutta muuten tauti ei ole yleensä vaarallinen. Kivestulehdus voi tulla sikotaudin komplikaationa. Sikotautiin sairastuneista miehistä noin 30–40 prosenttia saa kivestulehduksen. Kivestulehdusta voi lisäksi esiintyä tippurin ja virtsateiden tuberkuloosin kanssa. Lisäkiveksen tulehdus on varsinaista kivestulehdusta yleisempi vaiva. == Lähteet == Luokka:Uroksen sukupuolielimistön sairaudet Luokka:Tulehdukset
Argelander

Argelander ja Argillander ovat sukunimiä ainakin seuraavilla henkilöillä: * Friedrich Wilhelm August Argelander (1799–1875), suomalais-preussilainen tähtitieteilijä * Asko Argillander (s. 1982), suomalainen muusikko * Abraham Argillander (1722–1800), suomalainen kamarikirjuri ja salpietarikeittämöiden päällikkö. ==Katso myös== * 1551 Argelander, asteroidi
Christoph Willibald Gluck

Christoph Willibald (von) Gluck (2. heinäkuuta 1714 Erasbach, Baijeri – 15. marraskuuta 1787 Wien, Itävalta) oli saksalainen oopperasäveltäjä, jonka vaikutus klassismin ajan oopperaan oli merkittävä. Gluck uudisti kuuluisimman oopperansa Orfeo ed Euridice (Orfeus ja Eurydike) avulla oopperan muotokieltä karsimalla pois virtuoosimaiset aariat. Hän pyrki säveltämään musiikkia, joka tukisi draamaa parhaalla tavalla, niin että sanat ja sävel muodostaisivat draamallisen kokonaisuuden. Hän myös vaikutti siihen, että resitatiivin osuus oopperataiteessa väheni. == Gluckin oopperat == *Le cinesi (1754) *La fausse esclave (”Väärä orja”, 1758) *Le diable à quatre (1759) *Le cadi dupé (1761) *Orfeo ed Euridice ("Orfeus ja Eurydike", 1762) *La rencontre imprévue (”Odottamaton kohtaaminen”, 1764) *Telemaco (1765) *Alceste (1767) *Paride ed Elena ("Paris ja Helena", 1770) *Iphigénie en Aulide ("Ifigeneia Auliissa", 1774) *Armide (1777) *Iphigénie en Tauride ("Ifigeneia Tauriiissa", 1779) *Echo et Narcisse (1779) ==Lähteet== == Aiheesta muualla == * Luokka:Saksalaiset säveltäjät Luokka:Klassismin ajan säveltäjät Luokka:Vuonna 1714 syntyneet Luokka:Vuonna 1787 kuolleet
Nino Laurenne

Nino Laurenne on suomalainen muusikko ja tuottaja. Hän on perustamansa Thunderstone yhtyeen kitaristi ja taustalaulaja. Aikaisemmin hän on laulanut ja soittanut kitaraa Antidote-yhtyeessä. Soittamisen ohella Laurenne toimii studiopäällikkönä, tuottajana ja ääniteknikkona Sonic Pump -studiolla Helsingin Sörnäisissä. Hän on tuottanut muun muassa Idols-voittaja Ari Koivusen ensimmäisen albumin Fuel for the Fire (2007), Lordin albumin Deadache (2008), Lost Societyn albumin Fast Loud Death (2013) sekä Guitar Heroes -albumin. Laurenne käyttää ESP-merkkisiä kitaroita. Laurenteen puoliso on laulaja-lauluntekijä Netta Laurenne. ==Lähteet== == Aiheesta muualla == * Thunderstonen sivusto * Sonic Pump -studion sivusto Luokka:Suomalaiset metallimusiikin kitaristit Luokka:Suomalaiset musiikkituottajat Luokka:Thunderstonen jäsenet Luokka:Syntymävuosi puuttuu Luokka:Elävät henkilöt
Credit default swap

Credit default swap (lyh. CDS; , luottoriskinvaihtosopimus) on luottoriskijohdannainen, jonka avulla voi suojata riskipitoisen lainan siltä varalta, että sen saaja ei pysty maksamaan sitä takaisin. Tämän avulla suojataan yleensä joukkovelkakirjoja eli obligaatioita ja valtiolainoja. Johdannaisen kautta saadun vakuutuksen ostohinta on sitä suurempi, mitä todennäköisemmäksi maksukyvyttömyys arvioidaan. CDS:n haltija saisi maksukyvyttömyyden toteutuessa merkintähinnan – 100 % – takaisin joka tapauksessa ja tappion kantaisi CDS:n myyjä. CDS on liikkeellelaskijalta ylikurssattu (hinta > 100 %), jolloin CDS:n ostaja ”maksaa” vakuutuksesta ja kohteen maksukyvyttömyydessä liikkeellelaskija tienaa ylikurssin. Credit default swapeja myyvät rahoituslaitokset, kuten pankit sekä korkean riskin ja tuoton hedgerahastot.http://www.europarl.europa.eu/news/public/focus_page/042-72753-001-01-01-907-20100414FCS72750-01-01-2006-2006/default_p001c001_fi.htm Nude credit default swap on CDS, jonka haltija eli sijoittaja ei ole taustalla olevan lainan antaja. Keinottelijat voivat ostaa CDS:iä ja siten ikään kuin lyödä vetoa hallitusten maksukyvyttömyydellä. Mitä suurempi hallituksen maksuhäiriön mahdollisuus on, sitä suurempi on myös CDS:n arvo vakuutuksena. Euroopan unioni (EU) suunnittelee käytännön kieltämistä. == Lähteet == == Aiheesta muualla == Luokka:Englanninkieliset sanat ja sanonnat Luokka:Rahoitus Luokka:Sijoittaminen
Juhani Sipiläinen

Kyösti Juhani Sipiläinen (7. joulukuuta 1931 Terijoki – 14. maaliskuuta 2021 Helsinki) oli suomalainen kansanedustaja, kansakoulunopettaja, rehtori ja opetusneuvos. Hän toimi opettajien ammattiyhdistystoiminnassa paikallisella ja kansallisella tasolla. Sipiläinen oli Lappeenrannan kaupunginvaltuuston varapuheenjohtaja 1973–1984 ja kaupunginhallituksen varapuheenjohtaja 1979–1984. Hänelle myönnettiin opetusneuvoksen arvonimi vuonna 1992. Sipiläinen kirjoitti ylioppilaaksi Järvenpään yhteiskoulusta vuonna 1953. Kansakoulunopettajaksi hän valmistui Helsingin opettajakorkeakoulusta vuonna 1957. Sipiläinen työskenteli kansa- ja peruskoulun opettajana sekä koulunjohtajana Enonkoskella ja Ruotsinpyhtäällä 1954–1957 ja vuodesta 1957 Lappeenrannassa. Kouluhallintotutkinnon Sipiläinen suoritti vuonna 1974. Liberaalisen Kansanpuolueen kansanedustajana Sipiläinen toimi vuosina 1975–1979. Sipiläinen kuoli Helsingissä 14. maaliskuuta 2021. Sipiläinen meni naimisiin Mirja Mäkisen (s. 1932) kanssa vuonna 1957. Heillä oli kolme lasta. == Lähteet == == Aiheesta muualla == * * Juhani Sipiläisen muistokirjoitus Helsingin Sanomissa Luokka:Kansanedustajat Luokka:Suomalaiset liberaalit poliitikot Luokka:Lappeenrannan kaupunginvaltuutetut Luokka:Kymen vaalipiiri Luokka:Suomen koulujen rehtorit Luokka:Vuonna 1931 syntyneet Luokka:Vuonna 2021 kuolleet
Don Wilson

Don Wilson (10. helmikuuta 1933 Tacoma, Washington, Yhdysvallat – 22. tammikuuta 2022 Tacoma, Washington, Yhdysvallat) oli yhdysvaltalainen muusikko, joka tunnetaan The Ventures -yhtyeen komppikitaristina sekä sooloilevana muusikkona. Wilson perusti vuonna 1958 ystävänsä Bob Boglen kanssa The Venturesin, josta tuli pian kvartetti. Yhtye julkaisi kaksi vuotta myöhemmin version Johnny Smithin sävellyksestä ”Walk, Don’t Run”. Se nousi listakakkoseksi ja valittiin myöhemmin Rolling Stone -lehden äänestyksessä sadan merkittävimmän kitarakappaleen joukkoon. Ventures julkaisi kappaleen uudestaan vuonna 1964, jolloin surf rock oli kovassa nosteessa. Kappale nousi myös tuolloin listahitiksi. Wilson soitti Venturesissa aina eläköitymiseen 2015 saakka, eikä häneltä jäänyt yhtään yhtyeen kiertuetta väliin. Yhtye julkaisi tuona aikana 40 albumia. Se teki lähinnä covereita muiden artistien kappaleista, mutta niiden omat kappaleet olivat usein Wilsonin tai Boglen tekemiä. == Lähteet == Luokka:Yhdysvaltalaiset kitaristit Luokka:Vuonna 1933 syntyneet Luokka:Vuonna 2022 kuolleet
Skeet

Skeet on ampumaurheilua, jossa pyritään ampumaan lentäviä savikiekkoja haulikolla. Pääasiallinen ero trap- ja skeet-ammunnan välillä on kiekkojen lentosuunta. Trap-lajeissa ammutaan viideltä paikalta ampujasta poispäin lentäviä kiekkoja, skeetissä ampumapaikkaa, samoin kuin kiekkojen määrää ja lentosuuntaa ampujasta nähden vaihdellaan. Kilpailuissa käytetään yleensä päällekkäispiippuista haulikkoa, mutta joskus myös pumpputoimista, rinnakkaispiippuista tai itselataavaa haulikkoa. Haulikkoammunnassa pyritään simuloimaan linnunmetsästystä. Skeetissä ampumarata on puoliympyrän muotoinen. Puoliympyrän kaaren molemmissa päissä on heitintornit; oikeassa päässä matala ja vasemmassa päässä korkea. Tornien etäisyys toisistaan on noin 36 metriä. Ampumapaikkoja on kahdeksan. Paikka numero 8 sijaitsee tornien välisellä linjalla keskellä rataa. Paikka 1 on korkean ja paikka 7 matalan tornin edessä. Paikat 2–6 sijaitsevat puoliympyrän kaarella noin kahdeksan metrin päässä toisistaan. Korkeasta tornista kiekot heitetään kolmen metrin korkeudelta vinosti matalaa tornia kohti, ja matalasta tornista metrin korkeudelta kohti korkeaa. Kiekot lentävät noin 90 kilometrin tuntinopeudella, ja lentopituus on noin 65–67 metriä. Haulipanos on enintään 24 g ja pyöreiden haulien halkaisija on max. 2,5 mm (yleensä noin 2 mm). Patruunassa on 300–400 haulia. Haulien lentomatka noin 200 metriä (2 mm) tai noin 250 metriä (2,5 mm). Skeet-kilpailussa ammutaan viisi kierrosta, jonka jälkeen kuudelle parhaalle vielä ratkaiseva 60 kiekon finaali. Ampujat on jaettuina kuuden ryhmiin, ja ampumapaikat käydään läpi numerojärjestyksessä. Kierroksen 25 kiekosta yhdeksän on yksittäiskiekkoja, ja kahdeksan kaksoiskiekkoa, jotka lentävät ilmassa samanaikaisesti. Kultakin paikalta ammutaan yksittäis- ja/tai kaksoiskiekot kullakin kierroksella tietyn kaavan mukaisesti, eri torneista eri järjestyksessä heitettynä seuraavan taulukon esittämän kaavan mukaisesti: Paikka Yksittäiskiekot Kaksoiskiekot 1\. Korkea Korkea, matala 2\. Korkea Korkea, matala 3\. Korkea Korkea, matala 4\. Korkea, matala Korkea, matala (toinen kaksoiskiekko) Matala, korkea 5\. Matala Matala, korkea 6\. Matala Matala, korkea 7\. - Matala, korkea 8\. Korkea, matala - Ampujan alkuasennossa aseen perä on lantioluun harjan korkeudella ja katse on suunnattuna kiekon lähtösuuntaan. Ampujan rintamasuunta on radan keskisuuntaan, aseen piippu on noin silmien korkeudella. Kiekko lähtee liikkeelle ampujan äänimerkistä 0–3 sekunnin kuluessa. Kiekon lähdettyä liikkeelle asetta nostetaan olkaan ja sitä viedään kiekon lentoradan mukaisesti, kunnes laukaus tapahtuu. Kutakin kiekkoa saa ampua vain kerran, ja kaksoiskiekoissa ammutaan ensiksi ampujaa lähempänä olevan tornin kiekko. Skeet on ollut olympialaji vuodesta 1968, ja miehet ja naiset kilpailivat samassa sarjassa 1992 Barcelonan olympialaisiin saakka, jossa kultaa voitti kiinalainen nainen Shan Zhang. Tämän jälkeen siirryttiin sukupuolijaon mukaiseen sarjajakoon ja 1996 ohjelmassa oli vain miesten skeet. Naisten skeet-ammunta on ollut olympiaohjelmassa 2000 Sydneyn kisoista lähtien. ==Aiheesta muualla== * Haulikkojaoston lajiesittelysivut Suomen Ampumaurheiluliitto
Bob Bogle

Robert Lenard ”Bob” Bogle (16. tammikuuta 1934 Wagoner, Oklahoma – 14. kesäkuuta 2009) oli yhdysvaltalainen muusikko. Hänet tunnetaan parhaiten Rock and Roll Hall of Fameen valitun The Ventures -yhtyeen perustajajäsenenä. Hän ja Don Wilson perustivat The Venturesin vuonna 1958 ja hän toimi alun perin yhtyeen soolokitaristina, mutta siirtyi muutama vuosi myöhemmin basistiksi. Ennen musiikkiuraansa he molemmat työskentelivät rakennustyöläisinä. Bogle siirtyi eläkkeelle vuonna 2005, jolloin hänet korvasi Bob Spalding. Hän sairasti viimeiset elinvuotensa non-Hodgkinin lymfoomaa ja kuoli kesäkuussa 2009, 75-vuotiaana. == Lähteet == Luokka:Yhdysvaltalaiset basistit Luokka:Yhdysvaltalaiset kitaristit Luokka:Vuonna 1934 syntyneet Luokka:Vuonna 2009 kuolleet
Helmi ja Heikki

Helmi ja Heikki eli Touhulan perhe () on Murat Bernard "Chic" Youngin kehittämä ja King Features Syndicaten levittämä sarjakuva. Youngin kuoleman jälkeen 1973 sarjaa alkoi piirtää hänen poikansa Dean Young. Helmi ja Heikki ilmestyy yksirivisenä strippinä ja viikonloppuisin myös nelirivisenä. Sarjaa julkaisee noin 2 300 lehteä 55 maassa 35 kielellä. Helmi ja Heikki on esiintynyt suomeksi myös nimillä Akseli ja Anni ja Tipsa ja Tottihttp://www.sci.fi/~karielk/com_enfi.htm Titles of Over 230 Comics in Finnish. Ensimmäinen Blondie-strippi julkaistiin Yhdysvalloissa 8. syyskuuta 1930. Vuonna 2005 sarjakuva juhlisti 75-vuotista ilmestymistään sarjalla, jossa esiintyi muiden sarjojen piirroshahmoja. ==Sarjakuvan maailma== Päähenkilöt ovat Heikki Heikkinen (Akseli Touhula, Dagwood Bumstead) ja tämän vaimo Helmi Heikkinen (Anni Touhula, Blondie Bumstead, o.s. Boopadoop). He menivät naimisiin stripissä 17. helmikuuta 1933 ja saivat kaksi lasta, tytön Kikin (Cookie) ja pojan Aleksanterin (Alexander, alun perin Baby Dumpling). Heillä on myös koira Sirkka (Daisy). Miljonäärin poika Heikki jäi perinnöttömäksi ja työskentelee Julius Tiitisen (Julius C. Dithers, vaimo Veera Tiitinen/Cora Dithers) firmassa ja Helmillä on oma pitopalvelu naapurinsa Tytti Nuutisen (Tootsie Woodley, mies Paavo Nuutinen/Herb Woodley) kanssa. Naapurustossa on myös eloisa pikkupoika Elmo (Elmo Tuttle). Muita hahmoja ovat postinkantaja (Mr. Beasley), kuppilan kokki, kolme työntekijätoveria, jotka kulkevat Heikin kanssa kimppakyydissä (yksi näistä on naapuri Paavo Nuutinen), ja Heikin parturi. == Helmi ja Heikki Suomessa == Suomen Kuvalehdessä Helmi ja Heikki alkoi ilmestyä 21. tammikuuta 1956. Sarjakuva ilmestyy 15 eri lehdessä, kuten Suomen Kuvalehdessä kokosivun sarjakuvana viimeisellä sivulla. Monissa sanomalehdissä (muun muassa Aamuposti, Etelä-Suomen Sanomat, Karjalainen, Kaleva, Kymen Sanomat, Turun Sanomat, Warkauden lehti ym.) sarjakuva ilmestyy nimellä Touhulan perhe. == Animaatio == Yhdysvalloissa tehtiin kaksi animoitua tv-spesiaalia perustuen näyteltyyn Blondie-sarjaan. Molemmat jaksot on julkaistu myös Suomessa vhs:llä 1990-luvulla Golden Voicen suomenkielisellä jälkiäänityksellä nimillä Helmi ja Heikki ja Helmi & Heikki - hääpäivä ja rankka päivä. == Toistuvia teemoja == * Heikki viivästyttää kimppakyytiä myöhästymällä aamulla. * Heikki tönäisee postimiehen kumoon kiirehtiessään töihin. * Naapuruston pikkupoika Elmo tulee häiritsemään kysymyksillään Heikin nokkaunia. * Tiitinen hermostuu Heikkiin. * Heikki tekee korkeita kerrosvoileipiä. * Heikki ei saa illalla unta. Monikerroksiset kerrosvoileivät tunnetaan Yhdysvalloissa nimellä Dagwood sandwich sarjan päähenkilön mukaan.Blondie and Dagwood Encyclopædia Britannica Online Academic Edition. Viitattu 4.1.2015. == Lähteet == == Aiheesta muualla == *Blondie and Dagwood - Virallinen kotisivu *Featuresin Blondie-sivusto Luokka:Strippisarjakuva Luokka:Sarjakuvahahmot Luokka:Yhdysvaltalainen sarjakuva
Nokie Edwards

pienoiskuva|Nokie Edwards soittamassa vuonna 2009. Nole "Nokie" Edwards (9. toukokuuta 1935 Lahoma, Oklahoma – 12. maaliskuuta 2018Nokie Edwards, the Ventures' influential lead guitarist, dies at 82) oli yhdysvaltalainen muusikko. Hän oli The Venturesin alkuperäinen ja tunnetuin soolokitaristi. Hän levytti myös sooloalbumeita. Edwards lähti The Venturesista vuonna 1968, mutta palasi siihen vuonna 1973. Siinä välissä hän levytti useita sooloalbumeita. Edwardsin toinen jakso The Venturesissa kesti vuoteen 1984, jolloin hän muutti Nashvilleen counrtykitaristiksi. Uransa loppuvaiheissa Edwards esiintyi myös televisiossa, ja hänellä oli rooli muun muassa sarjassa Deadwood. == Lähteet == == Aiheesta muualla == * Viralliset kotisivut Luokka:Yhdysvaltalaiset kitaristit Luokka:Vuonna 1935 syntyneet Luokka:Vuonna 2018 kuolleet
Mel Taylor

Mel Taylor (24. syyskuuta 1933 New York – 11. elokuuta 1996 Los Angeles) oli yhdysvaltalainen muusikko. Hänet muistetaan The Venturesin tunnetuimpana ja pitkäaikaisimpina rumpalina (jäsenenä yhtyeessä 1962–1996). Hän kuoli vuonna 1996 Los Angelesissa kesken keikkakiertueen. Taylorin poika Leon Taylor vaikuttaa nykyisin The Venturesin rumpalina. Luokka:Yhdysvaltalaiset rumpalit Luokka:Vuonna 1933 syntyneet Luokka:Vuonna 1996 kuolleet
Leon Taylor

Melvin Leon Taylor (s. 23. syyskuuta 1955 Johnson City, Tennessee) on yhdysvaltalainen muusikko. Hän toimii The Ventures -yhtyeen nykyisenä rumpalina. Leon liittyi yhtyeeseen vuonna 1996 isänsä Mel Taylorin kuoltua kesken kiertueen. Luokka:Yhdysvaltalaiset rumpalit Luokka:Vuonna 1955 syntyneet Luokka:Elävät henkilöt
Gerry McGee

Gerald (Gerry) James McGee (17. marraskuuta 1937 Eunice, Louisiana – 12. lokakuuta 2019) oli yhdysvaltalainen muusikko, joka toimi pitkään The Ventures -yhtyeen soolokitaristina. Gerry liittyi yhtyeeseen ensimmäisen kerran vuonna 1968 ja lähti siitä vuonna 1972, kunnes palasi 1985 ja soitti yhtyeessä aina kuolemaansa asti. Soolokiertueellaan Japanissa lokakuussa 2019 hän sai sydänkohtauksen esiintymislavalla, vaipui koomaan ja kuoli muutamaa päivää myöhemmin. ==Lähteet== Luokka:Yhdysvaltalaiset kitaristit Luokka:Vuonna 1937 syntyneet Luokka:Vuonna 2019 kuolleet
Skip Moore

Skip Moore on yhdysvaltalainen muusikko. Hän toimi The Ventures -yhtyeen alkuperäisenä rumpalina ja kuului yhtyeeseen vuosina 1958–1962. The Venturesin jälkeen hän on toiminut muun muassa sessiomuusikkona. Luokka:Yhdysvaltalaiset sessiomuusikot Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
Hattutemppu

Hattutempuksi ( tai hat trick) kutsutaan urheilusuoritusta, jossa sama pelaaja tekee kolme maalia saman ottelun aikana. Sanontaa epäillään käytetyn alun perin kriketissä. Siinä se tarkoittaa suoritusta, jossa syöttäjä polttaa kolme vastustajan pelaajaa kolmella peräkkäisellä syötöllä. Puhdas hattutemppu on kolme maalia peräkkäin yhden puoliajan kuluessa ilman, että kukaan muu pelaaja tekee maalia siinä välissä. Hollannissa "zuivere hattrick" ("puhdas hattutemppu") vaatii, että ne kolme maalia on tehty peräkkäin ja samalla puoliajalla. Saksassa ja Itävallassa kolme maalia peräkkäin samalla puoliajalla on (lupenreiner) Hattrick ("(virheetön) hattutemppu"). Täydellinen hattutemppu ("perfect hat-trick") on yksi maali oikealla jalalla, toinen vasemmalla ja kolmas päällä samassa ottelussa.Michel Platini: Uefa chief has his critics but is used to success, Ben Smith, 9 December 2012Alberto Bueno scored four La Liga goals in ..16 .. minutes , BBC News, 28 February 2015 == Jääkiekon kypärätemppu == Jääkiekossa hattutemppua kutsutaan myös kypärätempuksi.Kypärätempun taitaja Ville Peltonen, Elävä arkisto, Yle. Gordie Howen hattutempuksi kutsutaan sitä, kun jääkiekkoilija tekee samassa pelissä maalin, maaliin johtavan syötön ja osallistuu tappeluun. ==Lähteet== Luokka:Urheilutermit
Hank Marvin

Hank B. Marvin (s. 28. lokakuuta 1941 Newcastle, Englanti, oikea nimi Brian Rankin) on englantilainen kitaristi. Hänet tunnetaan parhaiten The Shadows -yhtyeen soolokitaristina ja johtohahmona. Hank Marvin on julkaissut myös useita sooloalbumeita. Marvin aloitti musiikkiharrastuksensa lapsena pianonsoitolla, mutta siirtyi myöhemmin kitaran soittamiseen. Hän käyttää pääasiassa Fender Stratocaster -kitaraa. Hank Marvin käyttää kitaran vibrakampea luodessaan kautta maailman tunnettuja The Shadows -soundeja. Marvinin ovat esikuvakseen maininneet mm. Andy SummersSuuri kitarakirja - Ralph Denyer (ISBN 951-0-20072-7) 1.painos esipuhe, Brian May, Mark Knopfler, Tony Iommi ja Ritchie Blackmore. Marvin kävi Suomessa syyskuussa 1998 40-vuotisjuhlakiertueellaan ja esiintyi Finlandia-talossa ja Tampere-talossa. Ohjelmistoon kuului sekä kappaleita The Shadows -ajoilta, soolouran kappaleita että poikkeuksellisempia valintoja, kuten Jean-Michel Jarren Oxygène IV. Marvin on asunut vuodesta 1986 Länsi-Australian Perthissä. == Lähteet == == Aiheesta muualla == * Hank Marvinin diskografia Luokka:Brittiläiset kitaristit Luokka:Vuonna 1941 syntyneet Luokka:Elävät henkilöt
Maija-Liisa Peuhu

Maija-Liisa Peuhu (Peuhu-Kulha; s. 20. tammikuuta 1942 Kuusankoski) on suomalainen näyttelijä. Hänet tunnetaan parhaiten Ulla Taalasmaan roolista MTV3:n Salatut elämät -saippuasarjassa. == Ura == Maija-Liisa Peuhu pääsi 18-vuotiaana Suomen Teatterikouluun, josta hän valmistui vuonna 1963. Peuhu työskenteli vakituisena näyttelijänä kahdenkymmenen vuoden ajan eri teattereissa: vuosina 1963–1968 Hämeenlinnan kaupunginteatterissa, 1968–1970 Kemin kaupunginteatterissa ja vuosina 1970–1983 Turun kaupunginteatterissa. Vuodesta 1983 hän on näytellyt useissa teattereissa freelancerina. Peuhu on näytellyt myös elokuvissa ja animaatiosarjoissa, joihin hän on antanut äänensä, muun muassa Richard Scarryn touhukas maailma ja Fievel. Vuosina 1998–2006 Peuhu näytteli Ulla Taalasmaata Salatut elämät -televisiosarjassa. Roolihahmo nähtiin viimeisen kerran 23. toukokuuta 2007 esitetyssä jaksossa. Syksyllä 2009 Peuhu palasi sarjan kuvauksiin. Maaliskuussa 2010 Peuhu kertoi jättäneensä sarjan kuvaukset. Peuhu palasi sarjaan syksyllä 2013 ja esiintyi siinä aktiivisesti tammikuuhun 2024 saakka. Viimeiset sarjan kuvaukset hän teki keväällä 2022. Peuhu sai aivoinfarktin vuoden 2015 lokakuussa, ja hänen jalkansa vammautuivat pysyvästi. Hän oli sairaalassa seitsemän viikkoa. Salatuista elämistä pitämänsä tauon aikana Peuhu näytteli viidessä eri teatterissa viidessä eri roolissa, muun muassa Mustion Linnan kesäteatterissa 2008. Peuhu lopetti Salatuissa elämissä loppuvuodesta 2023. == Perhe == Maija- Liisa Peuhu on naimisissa Keijo K. Kulhan kanssa. Peuhulla on kaksi lasta, tytär aiemmasta avioliitosta ja poika Kulhan kanssa. == Filmografia == === Elokuvat === Vuosi Elokuva Rooli 1963 Puhesinfonia yleisöä 1965 Taivaan ja talojen välillä Veronica 1967 Kun ympäri käydään... Ariela Bilbro 1972 Pelitoosa Anna-Sofia 1973 Meiltähän tämä käy nainen lammaskarsinassa 1975 Ystävyysottelu 1976 Kaksi ruplan rahaa Leimun vaimo Seitsemän veljestä Männistön Venla / Hämeen tyttö 1980 Lossi vaimo 1982 Delegaatio Kaarina 1983 Akaton mies Hellä 1984 Uuno Turhapuro armeijan leivissä toimittaja Mirja Putinki 1985 Raamit ränniin äiti Hei kliffaa hei rintava nainen 1986 Akallinen mies Hellä 1987 Uuno Turhapuro – kaksoisagentti nainen kadulla 1988 Marjatta voimistelunopettaja 1996 Isältä pojalle rouva Nortian ääni Elämä lyhyt, Rytkönen pitkä Anna Mäkitalo Joulubileet alakerran naapuri 2011 2B isoäiti === Televisio- ja nettisarjat === Vuosi Sarja Rooli 1986 Lyhyet erikoiset rouva Tohatsu 1987–1988 Vihreän kullan maa Leena Ruuskanen 1993 Kiimaiset poliisit maaherra 1994 Kiinnisidottu Aune 1995, 1996, 1997 Kotikatu toimitusjohtaja Paula Julin 1996 Nortia rouva Nortia 1999–2007, 2010, 2013–2020, 2021–2024 Salatut elämät Ulla Taalasmaa 2009 Salatut elämät 10v 2014 Young Girl, Dream Girl 2015 Satula Ulla Taalasmaa / Ulpu 2018–2020 Pihlajasatu Ulla Taalasmaa 2019 Kämppä tyhjänä Ullalla on asiaa 2020 Masked Singer Suomi oma itsensä / Kukka 2021 Kuutamolla oma itsensä === Äänirooleja === == Lähteet == Luokka:Suomalaiset näyttelijät Luokka:Vuonna 1942 syntyneet Luokka:Elävät henkilöt
Valtatie 2 (Viro)

Valtatie 2 (Eurooppatie E263) on Viron pohjois–etelä-suuntaisia pääväyliä. Se kulkee Tallinnasta Paiden, Põltsamaan, Tarton ja Võrun kaupunkien kautta maan kaakkoisrajalle Venäjän Pihkovan ja Latvian Riian kaupunkien väliselle E77-tielle (valtatie 7). Valtatie 2 on 287,8 kilometriä pitkä. Valtakunnallisessa yleissuunnitelmassa "Eesti 2010" tie tunnetaan nimellä Via Estica. == Tien kulku == Tie kulkee kuuden maakunnan ja seuraavien kuntien halki: === Harjumaa === * Tallinna * Rae * Kose === Järvamaa === * Paiden kaupunki * Järvan kunta === Jõgevamaa === * Põltsamaan kunta === Tartumaa === * Tarton kunta * Tarton kaupunki * Kambjan kunta === Põlvamaa === * Kanepin kunta === Võrumaa === * Võrun kunta * Võrun kaupunki * Setomaan kunta == Välimatkataulukko == Tallinna Paide 88 Paide Põltsamaa 127 39 Põltsamaa Tartto 189 101 62 Tartto Võru 257 169 130 68 Võru valtatie 7 / E77 292 204 165 103 35 valtatie 7 / E77 ==Lähteet== == Aiheesta muualla == * Valtatie 2 Luokka:Harjumaan tiet Luokka:Järvamaan tiet Luokka:Jõgevamaan tiet Luokka:Tartumaan tiet Luokka:Põlvamaan tiet Luokka:Võrumaan tiet
Sanna Lius

Sanna Maria Lius (o.s. Luostarinen, s. 26. lokakuuta 1976 Imatra) on entinen suomalainen näyttelijä. Lius on näytellyt Salatut elämät -sarjassa Elina Taalasmaata. Liuksen esittämä Elina kuului Salattujen elämien alkuperäisiin hahmoihin. Hän näytteli sarjassa vuoden 2007 puoliväliin asti, lyhyttä syksyllä 2006 pitämäänsä kahden kuukauden taukoa lukuun ottamatta. Liuksen poistuminen sarjasta nähtiin tammikuussa 2008. Häntä kuitenkin nähtiin sarjassa uudelleen marras–joulukuussa 2008 muutaman jakson ajan. Lius on valmistunut merkonomiksi vuonna 1995. Hän on sittemmin työskennellyt toimintaterapeuttina. Lius oli vuodesta 2007 vuoteen 2013 saakka naimisissa entisen jääkiekkoilija Joni Liuksen kanssa. He asuivat Jyväskylässä ja heillä on yksi lapsi. ==Filmografia== Vuosi Televisiosarja Rooli 1999–2008 Salatut elämät Elina Taalasmaa 2000–2001 Bumtsibum omana itsenään 2001 Kuutamolla omana itsenään 2003 Kymppitonni omana itsenään 2003 Leikin varjolla omana itsenään ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1976 syntyneet Luokka:Elävät henkilöt
Bruce Welch

Bruce Welch (s. 2. marraskuuta 1941 Sussex, Englanti) on englantilainen muusikko. Hänet tunnetaan The Shadows-yhtyeen komppikitaristina ja yhtyeen toisena johtohahmona. Welch on sekä akustisen että sähköisen komppikitaran soiton uranuurtaja. Instrumentti nostettiin selvästi yhtyeen kokonaissoinnin ja kappaleiden sovituksen osaksi. Hyvänä esimerkkinä akustisesta soitosta on "Wonderful Land" jossa komppikitara on tasaveroinen orkesteroinnin ohella. Sähkökitarasta esimerkkinä on "FBI" jossa rytmikuvio johtaa kappaletta. Welch sävelsi useita Cliff Richardin lauluista, joista esimerkiksi "Travelin' Light" sekä Richardin kanssa sävelletty "Don't Talk To Him" olivat hittejä. Welch toimi solistina The Shadowsin edustaessa Yhdistynyttä kuningaskuntaa (Englantia) 1975 Eurovision laulukilpailussa kappaleella Let Me Be the One sijoittuen toiseksi. Hän on tehnyt myös muun muassa elokuva- ja televisiomusiikkia ja toiminut Cliff Richardin tuottajana. Luokka:Brittiläiset kitaristit Luokka:Brittiläiset laulajat Luokka:Brittiläiset musiikkituottajat Luokka:Brittiläiset lauluntekijät Luokka:Vuonna 1941 syntyneet Luokka:Elävät henkilöt
Esko Kovero

Esko Juhani Kovero (s. 18. helmikuuta 1958 Kuusjärvi) on suomalainen näyttelijä. Kovero tunnetaan Ismo Laitelan roolista MTV3-kanavan saippuasarjassa Salatut elämät, jossa hän on näytellyt sarjan alusta, vuodesta 1999 lähtien, poistumatta kertaakaan. Vuodesta 2020 hän on esiintynyt sarjassa myös Ismon isän Kalervo Laitelan roolissa. Hän on esiintynyt myös muutamissa suomalaiselokuvissa, kuten vuonna 1989 ilmestyneessä Talvisota-elokuvassa. Ennen ryhtymistään vapaaksi näyttelijäksi hän työskenteli Vaasan kaupunginteatterissa (1983–1985), Turun kaupunginteatterissa (1985–1993) ja Tampereen Työväen Teatterissa (1993–1997). Kovero on esiintynyt myös televisiomainoksissa, kuten 1990-luvulla Telen NMT-mainoksessa Mökki. Vuonna 2008 hän vieraili metalliyhtye Diablon Icaros-albumilla, jolla hän lukee merisään kappaleessa ”Into the Sea”.Jotakin uutta, jotakin vanhaa Diablo. Viitattu 14.5.2008. Kovero on valmistunut Teatterikorkeakoulusta teatteritaiteen maisteriksi vuonna 1983. Lisäksi hänellä on sähkö- ja instrumenttiasentajan ammattitutkinnot. Hän on Suomen ortodoksisen kirkon jäsen. Esko Kovero asuu avovaimonsa kanssa Tampereen Pispalassa ja harrastaa kalastusta. Hänellä on kaksi aikuista lasta. == Filmografia == === Televisiosarjat ja nettisarjat === Vuosi Sarja Rooli 1996 Elämän suola Markku Pohjonen 1996 Metsolat alikersantti Leppä 1997 Ota ja omista Härmäläinen 1999 Trasselirakastaja Niilo Jussila 1999– Salatut elämät Ismo Laitela 2015 Satula Jorma 2017 Putous Ismo Laitela 2018 Hyvät katsojat oma itsensä 2018–2019 Pihlajasatu Ismo Laitela 2020, 2021 Salatut elämät Kalervo Laitela 2021 Putous Vesa Viemää Maria Kallio Jaakko ”Jaska” Mononen 2023 Koskinen Matti Airo === Elokuvat === Vuosi Elokuva Rooli 1981 Kiljusen herrasväki poliisi 1983 Sadetanssi tyyppi 1986 Enkelipeli Markku Koistinen 1989 Talvisota lääkintäalikersantti Juho "Jussi" Pernaa 2000 Pako punaisten päämajasta Eino Haapalainen === Dubbaukset === == Lähteet == == Aiheesta muualla == * Esko Kovero Tampereen freelancer-näyttelijöiden sivustolla * Yle Elävä arkisto: Näyttelijä Esko Kovero * * Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1958 syntyneet Luokka:Elävät henkilöt
Kharagaulin piirikunta

Kharagaulin piirikunta () on piirikunta Imeretin hallintoalueella Georgiassa. Piirikunnassa asui 18 571 asukasta (vuonna 2021) ja sen pinta-ala on 914 neliökilometriä. Sen keskus on Kharagaulin kaupunkityyppinen taajama. Osa suuresta Bordžomi-Kharagaulin kansallispuistosta sijaitsee Kharagaulin piirikunnan alueella. Alueelle ovat luonteenomaisia jokilaaksot, karsti ja kivennäisvesilähteet. Piirikunnassa sijaitsee Ubisin luostari, jonka Pyhän Yrjön kirkko on rakennettu 800-luvulla. == Lähteet == == Aiheesta muualla == Luokka:Georgian piirikunnat Luokka:Imereti